  Анжелика Тихонова корреспондент 20-тӥ толшоре Дэри ёросысь Хохряки гуртын 80 интылы чаклам выль ясли-сад усьтӥзы. Со сярысь элькун тӧролэн но кивалтэтлэн пресс-службазы ивортӥз. Выль нылпи садэз «Демография» йӧскалык ӵектос улсын ӝутӥзы. Солы 84 миллион манетлэсь трос коньдон кошкиз. Ёросмы будэ но азинске. Ми вуоно аръёсы но нылпи садъёс пуктыны чакламы ини. Элькун тӧролэн Александр Владимирович Бречаловлэн дурбасьтэмезлы луыса сизьым нылпи садъёс вуттӥм ини. Али Росси азьмуртлэн Владимир Путинлэн косэтэныз юнматэм «Демография» йӧскалык ӵектос улсын эшшо витьсэ пуктыны кутским. Кык-куинь арлы йылпумъянъёсъя ёросамы 12 нылпи садъёс ужалозы Константин Русинов, Дэри ёрослэн тӧроезВыль ясли-садын вӧл-вӧл группаос но изён висъетъёс, крезьгуръя но физкультурая зал, сиён пӧран но эмъюрттэт сётон блокъёс лэсьтэмын. Лыдэ басьтэмын тазалыксыя сюбегатэм луонлыкъёсын адямиослэн но куронъёссы. 21-тӥ толшорысен покчио нылпи садэ дышон вылысь ветлыны кутскозы ини. Садэ 2 аресысен 3,5 аресозь пиналъёс кутэмын, нош куарусёнысен 1,5 аресъем нылпиос ветлыны кутскозы.  Штат быдэсак тырмытэмын – со куать визьнодасьёс, эм но технической ужасьёс, озьы ик пӧраськисьёс. Программамы пиналъёсты азинтыны чакламын. Со понна методикая вань тӥрлыкмы вань, кылсярысь, сенсорной арбериосмы, азинтӥсь шудонъёсмы, методикая пособиосмы но трос мукетыз Елена Швецова, Хохрякиысь ясли-садлэн кивалтӥсезТа дыре Хохрякиын 160 интылы чаклам нылпи сад ужа ни. Нош ясли усьтӥськемен, Дэри ёросын нылпи садъёсын интылы кулэяськон ӧжытэзтэк быдэсак ворсаськоз. Нош али черодзэс 1,5 аресысен 3 аресозь 90 пала пиналъёс возьмало на.  Тодэ вайытом, 2021-тӥ арын Удмуртиын 14 нылпи садъёс усьтыны чаклало.  Тегъёс: нылпиос Удмуртия Дэри дӥськут лэсьтськон 100ар  